Халкъаздагьоркьосеб аэропорт ГІабдул ГІазиз (гӀар. مطار الملك عبدالعزيز الدولي‎‎) (IATA: DMM, ICAO: OEDF) Жидда (СагІудиязул ГІарабия) шагьаралдаса 19 километраялъ рикІкІад бугеб аэропорт. Гьеб рикІкІуна СагІидиязул ГІарабиялъул бищун хІаракат цІикІкІараб аэропортлъун. Гьелъие цІар кьун буго ГІабдул ГІазиз ханасул хІурматалда.

Абубакар-хIажиясул умумул ккола БуцIра росулъа. Гьесул эмен МугIавия гочуна БуцІраса ГIаймакиве. Гьев вукIана лъикIаб гIелму бугев чи, ва ГIаймакиб росулъ гьес малълъулаан гIараб адабият. Абубакар-хIажиясул эбелалда цIар букIана Сарат. Росасе мукIурай, гьесда хадуй йилълъарай, гьелъ хIаракат гьабулеб букIана жиндирго лъималазе исламалъул кьучIалда тарбия кьезе. акIалъул гIараб-бусурман маданияб ирс бакIарарал ва гьелъул цIех-рех гьабуразул цояв Гиничукьа ХIайдарбегил Мансурица хъвавухъего, «Абубакар-хIажиясул тухумалъ жиндирго байбихьи босула машгьураб Къурайш тухумалдаса, битIахъего Маккаялдаса, хадур гьесул умумуз гьижра гьабуна Сириялде, ХIалаб шагьаралде ва гьелдаса хадуб Дагъистаналде. Дагъистаналда Абубакар-хIажиясул тухумалъул кIудияв цин рещтIана БуцIра росулъ, гьениса – ГIаймакив.

Гъизилюрт (лъар. Чир-юрт) буго цIакъ гIолохъанаб Сулахъ гIурул рагIалда бугеб шагьар. Гъизилюрт бакьулъан уна Ростов—Баку маххул нух. Гьаб шагьар ккола Жуламухъ мухъалъул тахбакI. ЛъарагIазул мацIалдаса (гьединго магIарул мацIалде) буссинабизе Гъизилюрт абула ""БагIараб"" росу яги.

1919 соналъул апрелалда МугӀрузулаб Жумгьурияталъул мажлисалъул хӀукмуялда рекъон ХӀоцоса Нажмудин шаргӀалъул ишазул идараялъул бетӀер хӀисабалда вачун вукӀана хӀукуматалъул вакилзабазул гъорлъе Деникинил аскаргун гарачӀвари гьабизе.

Цогидал аварагаздасанги цІикІкІун хъван буго Къуръаналда ГІиса аварагасул хІакъалъулъ. 25 нухалъ рехсон буго гьениб гьесул цІар. Биценалда рекъон, «Марьям»-абураб сура мугьажираца Эфиопиялъул негусасда цебе цӀалула букӀун буго христианлъиялъулги МухӀаммад аварагас гьабулеб дагӀваталъулги ругел релъенлъаби рихьизарун.

СултІан Айюбил мажгит буго, МухІаммад аварагасул байрахъилав, Абу Айюб аль-Ансари асхIабасул хобалда аскIоб, гьевги шагьидлъана 674—678 соназда КъунстІантІиния сверун ккураб бакIалда. Гьесул хобалъул кутакалда адаб-хIурмат гьабула бусурбабаз, ва гьенибе зиярат гьабун гIемерал хIажизаби рачIуна. Гьединго гьесул хобалда аскIоб цIунун руго, аварагасул рукIанин чIезарулел цо-цо асаралги.

Гьашимиязул тухумалъул цевехъан ГІабдул МутІалибица жиндирго вас ГІабдуллагьие лъадилъун ячана Аминат. Аминат къинай заманалда, гьелъул рос ГІабдуллагьица бича-хисиялъе сапар бухьана Шамалде, кинго Мадинаялде щвечIого гьев хвана. ГІабдуллагь хун кIиго моцI индал Аминатие гьавуна вас, жинда МухІаммад абун цIар лъурав. Гьеб заманаялъ къурайшиязул букIараб гIадаталда рекъон, гьитIинав МухІаммад кьуна Бану СагІд къабилаялъул гIалхул гIарабазухъе, лъикIаб тарбия щвезе ва пасихIаб мацIалда кIалъазе лъазе. МухІаммадил миллат гьабурай гIадан йикIана ХІалимат бинт Абу Зуайб.